4.1 สายผลิตภัณฑ์

4.1.1 ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

ผลิตภัณฑ์ชิ้นส่วนยางเพื่อใช้ในอุตสาหกรรมต้องใช้กระบวนการผลิตที่ซับซ้อนและใช้เทคโนโลยีสูง
เนื่องจากชิ้นส่วนยางเพื่อใช้ในอุตสาหกรรมจะต้องมีคุณสมบัติทนทานต่อสภาพการใช้งานที่ต้องการแตกต่างออกไป
ผลิตภัณฑ์ยางเพื่อใช้ในอุตสาหกรรมของบริษัทฯ สามารถแบ่งออกได้เป็น 2 กลุ่มหลักๆ คือ
ยางเพื่อใช้ในอุตสาหกรรมยานยนต์ ผลิตภัณฑ์สำคัญ เช่น ประเก็นยาง, ยางแท่นเครื่อง,
ยางขอบกระจก, ยางขอบประตู, ยางลอยน้ำ, จานระบายอากาศ เป็นต้น
และยางเพื่อใช้ในอุตสาหกรรมอื่นๆ ทั่วไป เช่น ยางติดวาล์วทางเดินน้ำ ยางหุ้มข้อต่อ
ยางกันกระเทือน ยางครอบวาล์วเครื่องใช้ไฟฟ้า ยางพันท่อแอร์ เป็นต้น

4.1.2 ยางนอกรถจักรยานยนต์ (Motorcycle Tire)

บริษัทฯ นับเป็นผู้ที่บุกเบิกตลาดยางนอก-ยางในรถจักรยานยนต์
และประสบความสำเร็จในการครอบครองส่วนแบ่งทางการตลาดในประเทศภายใต้เครื่องหมายการค้า
“IRC” บริษัทฯ ได้มีการวิจัยและพัฒนาผลิตภัณฑ์ใหม่ๆ
ออกสู่ตลาดอย่างสม่ำเสมอเพื่อตอบสนองความต้องการของลูกค้าที่แตกต่างกัน ไม่ว่าจะเป็นเรื่อง
รูปแบบ, ขนาด, คุณสมบัติและสมรรถนะ เป็นต้น ปัจจุบันยางนอกรถจักรยานยนต์ที่บริษัทฯ
ผลิตสามารถแบ่งตามลักษณะการใช้งาน เช่น On Road Tire, Off Road Tire, Scooter
Tire, และ Heavy Duty Tire

4.1.3 ยางในรถจักรยานยนต์ (Motorcycle Tube)

บริษัทฯ
ผลิตและจำหน่ายยางในรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” เช่นเดียวกันกับยางนอก บริษัทฯ ทำการวิจัยยางในรุ่นใหม่ๆ
ออกมาเพื่อสนองตอบความต้องการลูกค้าอย่างต่อเนื่อง
โดยมีสินค้าที่มีศักยภาพอย่างยางรุ่นบิวทิวชนิดไม่รั่ว (Tuff-Up Tube หรือ Non-puncture
tube) ซึ่งมีการบรรจุสารเคมีพิเศษ
ภายในสารเคมีดังกล่าวจะเข้ามาอุดรอยรั่วทันทีในกรณียางในถูกของมีคมหรือของแหลม
ซึ่งจะช่วยยืดอายุการใช้งานของยางในให้มากขึ้น
ซึ่งปัจจุบันได้ย้ายฐานการผลิตมายังประเทศไทยและเป็นลิขสิทธิ์เฉพาะของ IRC

4.1.4 วงล้อรถจักรยานยนต์ (Wheel Set Assembly)

บริษัทฯ เริ่มสายการผลิตผลิตภัณฑ์นี้เมื่อเดือนมกราคม 2546 โดยในปัจจุบันจำหน่ายให้กับบริษัท
ไทยซูซูกิ มอเตอร์ จำกัด และบริษัทไทยยามาฮ่า มอเตอร์ จำกัด
เป็นผลิตภัณฑ์ที่เกิดจากการนำชิ้นส่วนวงล้อประกอบเข้าด้วยกันกับยางนอกและยางใน
เพื่อใช้ในการประกอบเข้ากับรถจักรยานยนต์ มีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)

4.2 สิทธิหรือข้อจำกัดในการประกอบธุรกิจ

4.2.1 สัญญาการให้ความช่วยเหลือด้านเทคนิค (Technical Assistance Agreement)

บริษัทฯ ได้เข้าทำสัญญารับความช่วยเหลือและบริการทางเทคนิคกับบริษัท อีโนเว รับเบอร์ จำกัด
ประเทศญี่ปุ่น เมื่อวันที่ 8 กรกฎาคม 2513 และมีการต่อสัญญาเรื่อยมาจนถึงปัจจุบัน
สาระสำคัญของสัญญาประกอบด้วยการอนุญาตให้บริษัทฯ ใช้เครื่องหมายการค้า “IRC”
และรับความช่วยเหลือเทคโนโลยีในการผลิตยางนอก-ยางในรถจักรยานยนต์
และชิ้นส่วนยางเพื่อใช้ในอุตสาหกรรมต่าง ๆ
ทั้งนี้เพื่อให้คุณภาพของผลิตภัณฑ์ที่ผลิตในประเทศไทยได้มาตรฐานเดียวกับผลิตภัณฑ์ที่สนองต่อตลาดทั่วโลก
ภายใต้สัญญานี้บริษัทฯ
ต้องจ่ายค่าธรรมเนียมในการใช้เครื่องหมายการค้าและความช่วยเหลือทางด้านเทคโนโลยีให้แก่บริษัท
อีโนเว รับเบอร์ จำกัด ประเทศญี่ปุ่น โดยคิดแยกตามสายผลิตภัณฑ์ ดังนี้

1. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

2. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

3. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม 2.50%
ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3, 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆ ไปสำหรับผลิตภัณฑ์ชิ้นส่วนยางอุตสาหกรรม

4.2.2 สัญญารับบริการทางวิชาชีพทางด้านการตลาดและการควบคุมคุณภาพสินค้า

บริษัทฯ และบริษัทไอ อาร์ ซี (เอเชีย) รีเสิร์ช จำกัด
ได้เข้าทำสัญญารับบริการทางวิชาชีพทางด้านการตลาดและการควบคุมคุณภาพสินค้ากับบริษัทที่เกี่บวข้อง
ชื่อ บริษัท อีโนแอ็ค (ประเทศไทย) จำกัด (ITH) สัญญามีผลบังคับใช้ตั้งแต่เดือนพฤษภาคม พ.ศ.
2552 มีระยะเวลาของสัญญา 1 ปี โดยสัญญาจะต่ออัตโนมัติเป็นรายปีคราวละ 1 ปี
โดยสัญญานี้จะยกเลิกได้ก็ต่อเมื่อฝ่ายใดฝ่ายหนึ่งได้ทำหนังสือแจ้งเป็นลายลักษณ์อักษรให้อีกฝ่ายหนึ่งทราบ
90 วันก่อนวันสิ้นสุดสัญญาการให้บริการ ภายใต้สัญญานี้ ITH
จะจัดส่งผู้เชี่ยวชาญญี่ปุ่นมาประจำที่บริษัทฯ และบริษัทย่อย
เพื่อให้คำแนะนำและช่วยเหลือทางด้านการตลาดและการควบคุมคุณภาพสินค้า
โดยกำหนดอัตราค่าบริการตามสายงานดังนี้

  1. ค่าบริการทางวิชาชีพสายงานด้านการตลาดเดือนละ 402,500 บาท/คน

2.  ค่าบริการทางวิชาชีพสายงานด้านการควบคุมคุณภาพสินค้าเดือนละ 375,000 บาท/คน

4.2.3 สิทธิพิเศษจากการส่งเสริมการลงทุน

บริษัทฯและบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญมีดังต่อไปนี้

  ------------------------------------------------------------------------------------------------------------------------------------------------------------------- ----------------------------------------------- ------------------------ ---------------------------------- -----------------
  รายละเอียด                                                                                                                                                           บริษัท อีโนเว รับเบอร์ (ประเทศไทย) จำกัด (มหาชน)      บริษัท คินโนะโฮชิ เอ็นจิเนียริ่ง                                     บริษัท ไอ อาร์ ซี
                                                                                                                                                                                                                      จำกัด                                                        (เอเชีย) รีเสิร์ช
                                                                                                                                                                                                                                                                                  จำกัด

  1. บัตรส่งเสริมเลขที่                                                                                                                                                    1119(2)/2552                                    1758(1)/2544             1682(2)/2550                       1211(4)/2548

  ลงวันที่                                                                                                                                                               9 ธันวาคม 2551                                   30 พฤศจิกายน 2544         12 กรกฎาคม 2550                    16 มีนาคม 2548

  2. เพื่อส่งเสริมการลงทุนในกิจการ                                                                                                                                          ผลิตชิ้นส่วนยานพาหนะผลิตภัณฑ์พลาสติกหรือเคลือบด้วยพลาสติก   ผลิตแม่พิมพ์                 ผลิตแม่พิมพ์และการซ่อมแซมแม่พิมพ์ที่ผลิตเอง   กิจการวิจัยและพัฒนา

  3. สิทธิประโยชน์สำคัญที่ได้รับ                                                                                                                                                                                                                                                          

  3.1                                                                                                                                                                 3 ปี                                             8 ปี                      8 ปี                                8 ปี
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมและได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษี                                                                                                               

  3.2 ได้รับอนุญาตให้นำผลขาดทุนประจำปีที่เกิดขึ้นในระหว่างได้รับยกเว้นภาษีเงินได้ไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลเป็นระยะเวลา 5 ปี นับแต่วันพ้นกำหนดเวลาตามข้อ 3.1 ได้รับ                                            ได้รับ                     ได้รับ                               ได้รับ

  3.3 ได้รับยกเว้น/ลดหย่อนอากรขาเข้าสำหรับเครื่องจักรตามที่คณะกรรมการพิจารณาอนุมัติ                                                                                                  ได้รับ                                            ได้รับ                     ได้รับ                               ได้รับ

  3.4 ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกนับตั้งแต่วันนำเข้าวันแรก                                                          ได้รับ                                            ได้รับ                     ได้รับ                               -

  4. วันที่เริ่มใช้สิทธิตามบัตรส่งเสริม                                                                                                                                          สิงหาคม 2552                                     กุมภาพันธ์ 2545             พฤษภาคม พ.ศ. 2553                  ยังไม่ได้ใช้สิทธิ
                                                                                                                                                                                                                      และหมดอายุในเดือนกุมภาพันธ์                                      
                                                                                                                                                                                                                      พ.ศ. 2553                                                   
  ------------------------------------------------------------------------------------------------------------------------------------------------------------------- ----------------------------------------------- ------------------------ ---------------------------------- -----------------

[]

4.3 การตลาดและภาวะการแข่งขัน

4.3.1 ผลิตภัณฑ์ชิ้นส่วนยางเพื่อใช้ในอุตสาหกรรม สามารถแบ่งได้ตามกลุ่มของลูกค้า ดังนี้

-   กลุ่มลูกค้ารถยนต์

ตลาดรถยนต์ไทยในปี 2553 มีทิศทางการฟื้นตัวอย่างแข็งแกร่ง
หลังจากที่หดตัวลงอย่างมากในปีก่อนจากปัญหาวิกฤตการเงินโลก โดยยอดประกอบรถยนต์ในช่วง 9
เดือนแรกของปี 2553 ขยายตัวเพิ่มขึ้นถึงร้อยละ 83.74 จากช่วงเดียวกันของปีก่อน
ปัจจัยสนับสนุนที่สำคัญต่อการขยายตัวมาจากภาวะเศรษฐกิจในประเทศและต่างประเทศมีทิศทางที่ดีขึ้น
โดยเฉพาะกลุ่มประเทศในอาเซียน ออสเตรเลีย และกลุ่มประเทศในตะวันออกกลาง
นอกจากนี้ยังได้แรงหนุนจากการเติบโตในตลาดรถยนต์นั่งขนาดเล็กประหยัดพลังงานซึ่งผู้บริโภคให้ความสนใจมากขึ้น
สำหรับปี 2553
สภาอุตสาหกรรมแห่งประเทศไทยคาดว่าการผลิตรถยนต์ของไทยจะทำสถิติสูงสุดเป็นประวัติการณ์ที่
1.7 ล้านคัน โดยแบ่งเป็นผลิตเพื่อจำหน่ายในประเทศ 9.5 แสนคัน และผลิตเพื่อการส่งออก 7.5
แสนคัน

สำหรับปี 2554 ตลาดรถยนต์ยังมีทิศทางที่สดใส
เนื่องจากกระแสของรถยนต์พลังงานทางเลือกและรถยนต์เล็กประหยัดพลังงานมีทิศทางที่ชัดเจนขึ้น
โดยจะเห็นได้จากการประกาศเปิดตัวรถยนต์นั่งขนาดเล็กประหยัดพลังงานของค่ายรถยนต์ต่างๆ
ไม่ว่าจะเป็น Honda, Suzuki, Mitsubishi, และ Toyota
ต่างก็ประกาศแผนการผลิตที่ชัดเจนมากขึ้น
ประกอบกับหลายค่ายรถยนต์ต่างมีแผนที่จะขยายกำลังการผลิตและสร้างโรงงานใหม่เพื่อรองรับความต้องการรถยนต์ในอนาคต
ปัจจัยเหล่านี้ล้วนแต่เป็นโอกาสที่จะทำให้ตลาดรถยนต์ขยายตัวได้อีกร้อยละ 7-8 ในปีหน้า

-   กลุ่มลูกค้ารถจักรยานยนต์

ตลาดรถจักรยานยนต์ไทยมีทิศทางการขยายตัวที่สอดรับกับทิศทางเศรษฐกิจที่ดีขึ้น ในช่วง 9
เดือนแรกของปี 2553 มียอดประกอบรถจักรยานยนต์เพิ่มขึ้นร้อยละ 29.37
จากช่วงเดียวกันของปีก่อน เป็นผลมาจากการฟื้นตัวทางเศรษฐกิจ
รวมถึงค่ายรถจักรยานยนต์ต่างเปิดตัวรถรุ่นใหม่
พร้อมทั้งอัดกลยุทธ์ส่งเสริมการขายทุกรูปแบบเพื่อเพิ่มยอดขายอย่างต่อเนื่อง
ในตลาดรถจักรยานยนต์รวมทุกประเภท รถจักรยานยนต์ประเภท เอ.ที.
และระบบหัวฉีดยังคงเป็นรถที่ได้รับความนิยมอย่างต่อเนื่องโดยมีฮอนด้าเป็นผู้นำตลาด
ส่วนแนวโน้มในปี 2554
คาดว่าตลาดรถจักรยานยนต์ยังมีโอกาสที่จะเติบโตต่อเนื่องจากกำลังซื้อของผู้บริโภคที่ปรับสูงขึ้นตามการฟื้นตัวทางเศรษฐกิจ
โดยเฉพาะเกษตรกรที่มีรายได้สูงขึ้นตามราคาสินค้าเกษตรที่ปรับตัวสูงขึ้นในช่วงที่ผ่านมา

-   กลุ่มลูกค้า Sub Auto & Sub Motorcycle

จากการวิจัยและผลสรุปการลงทุนของญี่ปุ่นในกลุ่มประเทศอาเซียนมีอัตราที่ลดลง
แต่จากสถิติการลงทุนในต่างประเทศของญี่ปุ่นในช่วงครึ่งปีแรก
ญี่ปุ่นลงทุนในไทยสูงเป็นอันดับสองในเอเชียรองจากจีน หรือมีสัดส่วนประมาณร้อยละ 19
ของเงินลงทุนของญี่ปุ่นในเอเชียทั้งหมดเป็น
ที่น่าสังเกตว่าไทยเป็นประเทศหลักในเอเชียเพียงประเทศเดียวที่ญี่ปุ่นมีการลงทุนเพิ่มขึ้นในช่วง 6
เดือนแรกของปีนี้ ขณะที่ญี่ปุ่นลงทุนในประเทศอื่นๆ ลดลงกว่าปีก่อน ทั้งในจีน อินเดีย ฮ่องกง ไต้หวัน
เกาหลีใต้ และประเทศอาเซียนอื่นๆ อีกทั้งการเปิดเขตการค้าเสรีอาเซียน(อาฟตา)
ที่มีผลบังคับใช้ตั้งแต่

วันที่ 1 มกราคมที่ผ่านมามีบทบาทสำคัญต่อการพัฒนาอุตสาหกรรมยานยนต์ของไทย
เนื่องจากอาฟต้าจะทำให้อาเซียนรวมเป็นตลาดเดียว ก่อให้เกิดตลาดที่มีผู้บริโภคจำนวนมาก
ซึ่งจะเป็นโอกาสให้ผู้ประกอบการไทย
โดยเฉพาะอย่างยิ่งผู้ผลิตชิ้นส่วนยายนต์สามารถผลิตสินค้าให้กับโรงงานผลิต
โดยที่ผ่านมามีการเปิดตัวรถยนต์รุ่นใหม่เข้าสู่ตลาดเป็นจำนวนมาก
เนื่องจากอัตราภาษีสินค้านำเข้าส่วนใหญ่ภายใต้กรอบการเปิดเสรีต่างๆ ลดลงเหลือ 0%
โดยเฉพาะกรอบอาฟต้าจะเป็นโอกาสให้ไทยผลิตรถยนต์รุ่นใหม่เพื่อส่งออกได้มากขึ้น
ซึ่งจะส่งผลให้มีการผลิตรถยนต์เพื่อส่งออกได้มากขึ้น และเป็นผลดีต่อผู้ผลิตชิ้นส่วนยานยนต์ไปพร้อมกัน
คาดว่าในปี 2554 แนวโน้มของอุตสาหกรรรมยานยนต์มีแนวโน้มดีอย่างต่อเนื่อง

แต่ในขณะเดียวกันผู้ผลิตชิ้นส่วนยานยนต์ต้องเผชิญกับสภาพการแข่งขันที่จะทวีความดุเดือดและรุนแรงมากขึ้น
กล่าวคือ เดิมมีเพียงการแข่งกันระหว่างผู้ผลิตภายในประเทศเท่านั้น
แต่ในอนาคตอันใกล้นี้จะเป็นการแข่งขันกันในระดับนานาชาติ
โดยต้องเผชิญกับการแข่งขันของชิ้นส่วนยานยนต์จากไต้หวัน จีน และอินเดียเพิ่มมากขึ้น
ทั้งในแง่ของการแข่งขันด้านราคาและคุณภาพของสินค้าที่นำเข้าจากประเทศเหล่านี้
ซึ่งถือเป็นความท้าทายศักยภาพในด้านคุณภาพ ราคา และการควบคุมต้นทุนของผู้ผลิตแต่ละราย

-   กลุ่มลูกค้า Non Automotive

ในปี 2553 สภาวะตลาดของกลุ่มอุตสาหกรรมที่ไม่เกี่ยวข้องกับอุตสาหกรรมรถยนต์ อย่างเช่น
อุตสาหกรรมการเกษตร เครื่องจักรกลการเกษตร อุตสาหกรรมเครื่องปรับอากาศ
อุตสาหกรรมผลิตวาล์วน้ำ และอุตสาหกรรมเฟอร์นิเจอร์ มีทิศทางขยายตัวเพิ่มขึ้นจากปี 2552
โดยเฉพาะอย่างยิ่งอุตสาหกรรมเครื่องปรับอากาศ โดยมีปัจจัยสนับสนุน คือ
สภาวะเศรษฐกิจที่ดีขึ้นส่งผลให้อำนาจการซื้อของผู้บริโภคเพิ่มมากขึ้น
ภาวะโลกร้อนทำให้ในหลายประเทศในกลุ่มประเทศในอาเซียนและสหภาพยุโรปมีการนำเข้าเครื่องปรับอากาศเพิ่มสูงขึ้น
และการยกเว้นการจัดเก็บภาษีสรรพสามิตในเครื่องปรับอากาศขนาดไม่เกิน 72,000 บีทียู เป็นต้น

สำหรับแนวโน้มในปีหน้าตลาดในกลุ่มนี้ยังคงขยายตัวได้แต่คงไม่หวือหวามากนัก
เพราะปัญหาค่าเงินบาทที่แข็งค่าขึ้นอาจมีผลต่อความสามารถในการแข่งขันทางด้านราคาลดลง
เมื่อต้องแข่งขันกับประเทศอื่นที่ค่าเงินแข็งค่าน้อยกว่าเงินบาทของไทย
อย่างไรก็ดีแม้ว่ากลุ่มนี้จะมุ่งแข่งขันทางด้านราคาแต่ด้วยปริมาณความต้องการใช้ชิ้นส่วนยางที่มีมากและหลากหลาย
ทำให้ตลาดนี้ยังคงเป็นตลาดที่น่าจับตามองของผู้ผลิตชิ้นส่วนยางต่อไป

2.  ผลิตภัณฑ์ยางนอก-ยางในรถจักรยานยนต์ สามารถแบ่งตลาดได้ดังนี้

-   ตลาดโรงงานประกอบรถจักรยานยนต์ (OEM)

สำหรับรอบปีที่ผ่านมา
ตลาดรถจักรยานยนต์เติบโตเพิ่มขึ้นเมื่อเปรียบเทียบกับปีที่ผ่านมาอย่างมีนัยสำคัญ
ถึงแม้ว่าจะมีความไม่ปรกติทางการเมืองทำให้สภาวะเศรษฐกิจชะลอตัวไปบ้างในช่วงต้นปีที่ผ่านมา
แต่ผลกระทบที่เกิดขึ้นน้อยกว่าที่คาดการณ์ไว้เนื่องจากผู้ประกอบการในประเทศได้ใช้ความพยายามอย่างหนักในการกระตุ้นตลาด
โดยการออกกิจกรรมส่งเสริมการขายต่างๆ ตลอดจนการออกผลิตภัณฑ์ใหม่ๆ
ตรงตามความต้องการของผู้ใช้มากขึ้น ส่งผล

ให้ยอดการจำหน่ายรถจักรยานยนต์ใหม่เพิ่มขึ้น
ประกอบกับราคาสินค้าภาคเกษตรกรรมเติบโตกว่าปีที่ผ่านมา ทำให้กำลังซื้อของผู้บริโภคมีมากขึ้น
สภาพการแข่งขันโดยรวมของตลาดนี้ยังคงแข่งขันทางด้านคุณภาพและราคาไปพร้อมกัน

รวมทั้งการบริการทางด้านการจัดส่งต้องตรงต่อความต้องการของลูกค้า ซึ่งบริษัทฯ
ได้เน้นหนักในทุกด้านมาโดยตลอด ส่งผลให้บริษัทฯ รักษาการเป็นผู้นำในตลาดส่วนนี้ได้

-   ตลาดสำหรับสินค้าทดแทน (Replacement Market)

การขยายตัวของตลาดทดแทนในปีนี้ถือว่ามีการขยายตัวน้อยกว่าปีที่ผ่านมา
หลังจากตลาดประสบกับปัญหาทางด้านการเมืองภายในประเทศซึ่งส่งผลกระทบโดยตรงต่อการท่องเที่ยวและธุรกิจโดยรวม
และการเพิ่มขึ้นของอัตราเงินเฟ้อภายในประเทศซึ่งส่งผลโดยตรงต่อการบริโภคภายในประเทศ
อย่างไรก็ดีสำหรับรอบปีที่ผ่านมา ยอดจัดจำหน่ายของบริษัทฯ
ยังถือว่าอยู่ในเกณฑ์ที่ดีโดยเฉพาะอย่างยิ่งผลิตภัณฑ์ยางในรถจักรยานยนต์
ซึ่งเป็นผลิตภัณฑ์ที่ต้องผลิตภายใต้มาตรฐานผลิตภัณฑ์อุตสาหกรรม (มอก) บริษัทฯ
ยังได้รับความเชื่อมั่นทางคุณภาพจากผู้บริโภคภายในประเทศอย่างต่อเนื่อง

สำหรับภาวะการแข่งขันในตลาดนี้ยังมีการแข่งขันที่ดุเดือดและมุ่งเน้นแข่งขันกันที่ราคาเป็นหลัก
บริษัทฯ ยังคงใช้กลยุทธ์ในเรื่องความคุ้มค่าของราคาเมื่อเทียบกับคุณภาพ
การจัดกิจกรรมส่งเสริมการจำหน่ายกับตัวแทนจำหน่ายในประเทศอย่างต่อเนื่อง เช่น
กิจกรรมการแข่งขันรถจักรยานยนต์ในสนามแข่งในงาน IRC-DID RIDE FOR LIFE รวมทั้งหมด
10 สนาม การร่วมกิจกรรมการอบรมสัมนาช่างผู้ใช้อะไหล่รถจักรยานยนต์ในทุกภาคของประเทศ
การส่งเสริมการจัดจำหน่ายร่วมกับผู้ผลิตรถจักรยานยนต์อย่าง HONDA SUZUKI และ KAWASAKI
การให้ความรู้ในการเลือกใช้ยางได้อย่างถูกต้องและเหมาะสมซึ่งให้ประโยชน์ต่อกลุ่มผู้บริโภคโดยตรง
ตลอดจนการเปิดตัวผลิตภัณฑ์ใหม่ๆ
อย่างต่อเนื่องโดยมุ่งเน้นผลิตภัณฑ์ที่มีสมรรถนะสูงขึ้นและกลุ่มตลาดที่มีความแตกต่างและทันสมัยมากขึ้น
อาทิเช่น ยางลายไฟใหม่ขนาด 14 นิ้ว
ซึ่งมีดีไซน์โฉบเฉี่ยวสามารถใช้กับรถจักรยานยนต์ประเภทออโต้เมติกได้ทุกรุ่นทุกยี่ห้อ เป็นต้น

-   ตลาดต่างประเทศ (Export Market)

แม้ว่าสภาพเศรษฐกิจโลกโดยรวมจะมีทิศทางการฟื้นตัวจากภาวะถดถอย
แต่การฟื้นตัวในประเทศคู่ค้าเดิมอย่างประเทศสหรัฐอเมริกาและประเทศในสหภาพยุโรปยังเป็นการฟื้นตัวที่เปราะบาง
บริษัทฯ จึงต้องปรับเปลี่ยนแผนในการจัดจำหน่ายไปยังประเทศต่างๆ
เพื่อเป็นการรักษาตลาดและกระตุ้นยอดขายให้มากขึ้น
โดยเฉพาะในประเทศแถบเอเซียตะวันออกเฉียงใต้และประเทศแถบประเทศอเมริกาใต้
ซึ่งได้รับผลกระทบจากปัญหาเศรฐกิจโลกไม่มากนักเมื่อเทียบกับสหรัฐอเมริกาและประเทศในยุโรป
อีกทั้งขยายการส่งออกไปยังประเทศคู่ค้ารายใหม่ที่มีการเติบโตทางเศรษฐกิจอย่างต่อเนื่องอย่างประเทศ
อินเดีย ซึ่งบริษัทฯ คาดว่าในอนาคตจะสามารถขยายตลาดในส่วนนี้ได้มากขึ้น
ถึงแม้ว่าทางบริษัทจะได้รับผลกระทบจากอัตราแลกเปลี่ยนที่ดอลลาร์สหรัฐอ่อนค่าในปลายปีที่ผ่านมา
ทางบริษัทฯ ก็สามารถปรับกลยุทธ์ในการจัดจำหน่ายสินค้า
ตลอดจนการเจรจาต่อรองเพื่อขอปรับราคาสินค้าตามแนวโน้มของค่าเงินได้อย่างต่อเนื่อง

รายชื่อลูกค้า 10 รายแรก

  ---------------- ------------------------------ ----------------- ---------------
                   ลูกค้า                           2553              

                                                  ล้านบาท            %

  1.               Honda Group                    1,134.64          21.19

  2.               Thai Yamaha Motor Co., Ltd.    639.42            11.94

  3.               The Sittipol 1919., Ltd.       481.22            8.99

  4.               Inoac Tokai (Thailand) Co.,    410.80            7.67
                   Ltd.                                             

  5.               Toyota Group                   407.04            7.60

  6.               Mitsubishi Group               335.42            6.26

  7.               Inoue Rubber Japan Co., Ltd.   242.09            4.52

  8.               Thai Suzuki Motor Co., Ltd.    212.82            3.97

  9.               Isuzu Group                    135.51            2.53

  10.              Bridgestone IRC Manufacturing  63.28             1.18
                   Co., Ltd.                                        

  รวมยอดขายลูกค้า 10                                4,062.24          75.86
  รายแรก                                                            

  รวมยอดขายทั้งหมด                                  5,354.78          100.00
  ---------------- ------------------------------ ----------------- ---------------

4.4 การจัดหาผลิตภัณฑ์

4.4.1 กำลังการผลิตรวม

+---------------------+--------------------+--------------------------+
| สายการผลิต           | กำลังการผลิต         | นโยบายการผลิต             |
+---------------------+--------------------+--------------------------+
| 1.                  | 8,500 ตัน/ปี         | - ผลิตตามคำสั่งซื้อของลูกค้า    |
| ชิ้นส่วนยางอุตสาหกรรม   |                    |                          |
|                     | (ของยา             |                          |
|                     | งคอมเปาวด์ซึ่งเป็นต้นทา |                          |
|                     | งในการผลิตชิ้นส่วนยาง) |                          |
+---------------------+--------------------+--------------------------+
| 2.                  | 7.50 ล้านเส้น/ปี      | - ผลิตตามคำสั่งซื้อของลูกค้า    |
| ยางนอกรถจักรยานยนต์   |                    |                          |
|                     |                    | -โอนให                   |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 3. ยางในรถจักรยานยนต์ | 12.0 ล้านเส้น/ปี      | - ผลิตตามคำสั่งซื้อของลูกค้า    |
|                     |                    |                          |
|                     |                    | -โอนให                   |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 4. วงล้อรถจักรยานยนต์  | 1.20 ล้านวงล้อ/ปี     | - ผลิตตามคำสั่งซื้อของลูกค้า    |
+---------------------+--------------------+--------------------------+

4.4.2 ข้อมูลเกี่ยวกับวัตถุดิบ

บริษัทฯ มีการจัดหาวัตถุดิบที่สำคัญ ที่ใช้ในการผลิตจากหลายแหล่งด้วยกัน
ส่วนประกอบที่สำคัญที่ใช้ในการผลิต ได้แก่ ยางธรรมชาติ, ยางสังเคราะห์, สารเคมี, เส้นลวด,
และผงคาร์บอน บริษัทฯ ให้ความสำคัญกับระบบควบคุมคุณภาพสินค้านับตั้งแต่การคัดเลือกวัตถุดิบ
การตรวจสอบ และการควบคุมการผลิต จนถึงการตรวจสอบผลิตภัณฑ์ก่อนและหลังการขาย
นอกจากนี้บริษัทฯ ยังนำระบบบริหารงานคุณภาพ ISO 9001:2008
ระบบบริหารงานคุณภาพสำหรับอุตสาหกรรมยานยนต์ ISO/TS16949 มาใช้ในกระบวนการผลิต
ดังจะเห็นได้ว่าบริษัทฯ ได้รับการรับรองมาตรฐานผลิตภัณฑ์ยุโรป (E-MARK)
และมาตรฐานผลิตภัณฑ์อุตสาหกรรม (ม.อ.ก.)

นโยบายในการจัดหาวัตถุดิบทุกชนิดจะพิจารณาจากคุณภาพ ราคา และผู้ผลิต
โดยให้ความเท่าเทียมกันในการคัดเลือกผู้ผลิต บริษัทฯ
พยายามหาแหล่งวัตถุดิบรายอื่นที่สามารถผลิตสินค้าที่มีคุณภาพเหมือนกันแต่ราคาถูกลง
ตลอดจนการใช้เทคโนโลยีในเชิงวิศวกรรมคุณค่าเพื่อเสริมสร้างประสิทธิภาพในกระบวนการผลิต
บริษัทฯ มีนโยบายที่จะไม่ซื้อวัตถุดิบจำเพาะรายหนึ่งรายใดเกินกว่าร้อยละ 30
ของมูลค่าวัตถุดิบทั้งหมด และพยายามเจรจาขอทำสัญญาล่วงหน้ากับผู้ผลิตเท่าที่จะกระทำได้
โดยประมาณร้อยละ 60 เป็นวัตถุดิบที่ซื้อในประเทศและนำเข้าประมาณร้อยละ 40 บริษัทฯ
สามารถจัดหาวัตถุดิบได้จากหลายแหล่งต่าง ๆ ดังนี้

ชนิดของวัตถุดิบ แหล่งที่มา

ผ้าใบไนล่อน ไทย, ญี่ปุ่น

ยางธรรมชาติ ไทย

ยางสังเคราะห์ ญี่ปุ่น, เกาหลี, ยุโรป, รัสเซีย, แคนนาดา

ลวดขอบยางนอก ไทย, มาเลเซีย

วาล์วยางใน ไทย , จีน, ญี่ปุ่น

คาร์บอนแบล็ค ไทย, จีน

เคมีภัณฑ์ต่าง ๆ ไทย, อื่น ๆ

ชิ้นงานเหล็ก ไทย, ญี่ปุ่น

4.4.3 ผลกระทบต่อสิ่งแวดล้อม

ตลอดระยะเวลา 40 ปีของการดำเนินธุรกิจ บริษัทฯ
ได้ให้ความสำคัญกับการดูแลสิ่งแวดล้อมมาโดยตลอด บริษัทฯ ผลักดันให้เกิดโครงการ “ELV, SoC,
RoHS management” ขึ้น เนื้อหาหลักจะเป็นการห้ามใช้สารเคมีอันตราย (โลหะหนัก) ได้แก่
Lead (สารตะกั่ว), Mercury (ปรอท), Cadmium, Chromium 6+ รวมถึงสารกลุ่ม Bromine
เพื่อลดการปนเปื้อนในผลิตภัณฑ์ อีกทั้งยังได้ทุ่มงบและบุคลากรในการศึกษาวิจัย ทดลอง
พัฒนาและทดสอบสารพลาสติกไซเซอร์ใหม่ๆ จนได้สูตรยางคอมเปาดว์ใหม่ที่ปลอดสาร PAH
ซึ่งเป็นสารที่สามารถก่อให้เกิดมะเร็งได้
โดยนำมาผลิตยางรถจักรยานยนต์แล้วไม่ก่อให้เกิดปัญหากับสภาพแวดล้อมและไม่เป็นอันตรายต่อร่างกายมนุษย์
นอกจากนี้ยังได้เปลี่ยนมาใช้บรรจุภัณฑ์ที่นำกลับมาใช้ใหม่อีกด้วย

4.4.4 งานที่ยังไม่ส่งมอบ

- ไม่มี -